અમદાવાદઃ શહેરના નાગરિકોને આરોગ્યમય વાતાવરણ મળી રહે તે માટે મચ્છરજન્ય રોગચાળાને નિયંત્રણમાં લેવાના હેતુથી મ્યુનિ.હેલ્થ ખાતાએ આજે ૧૬૮ કન્સ્ટ્રક્શન સાઇટો, હોસ્પિટલો, સ્કૂલો, હોટલો, અર્ધ સરકારી કચેરીઓમાં મચ્છરના બ્રિડિંગનું ચેકિંગ હાથ ધરતા ૫૭ એકમોને નોટિસ આપીને રૂ. ૧,૦૫,૦૦૦ દંડ વસૂલ કર્યો હતો. જેમાં મધ્યઝોનમાં ૧૦, ઉત્તરમાં ૬, દક્ષિણમાં બે, પૂર્વમાં ૧૮, પશ્ચિમમાં ૧૪, નવા પશ્ચિમ ઝોનમાં ૭ એકમોને નોટિસ આપી છે.